[bookmark: pr1332][bookmark: pr1333][bookmark: pr1334][bookmark: pr1335]Előterjesztés a Zalakaros Város Önkormányzata Képviselőtestülete 2020. szeptember 17-i ülésére. 

Tárgy: Zalakaros, 311/1 hrsz-ú ingatlanon tervezett jégpálya és extrém sportpálya megépítési lehetőségének vizsgálata.
Az előterjesztést készítette: Tóthné Őri Ibolya városfejlesztési osztályvezető


Tisztelt Képviselőtestület!

A Képviselőtestület 19/2020. (II.13.) számú határozatának 6.2. pontjában arról döntött, hogy a Hivatal vizsgálja meg a Zalakaros, 311/1 hrsz-ú ingatlanon lévő kézilabda pályán jégpálya és nyári időben extrém sportpálya megépítésének lehetőségét. 

1. Jégpálya kialakítása
A Zalakaros, 311/1 hrsz-ú ingatlanon épülő Gyógyhelyi központ kialakítása során is betervezésre került egy jégpálya és annak áramvételéhez szükséges mérőhely. A projekt magas bekerülési költsége miatt jelenleg sem a jégpálya, sem a mérőhely nem épül meg.
A terület déli telekhatárán, egy használaton kívüli kézilabdapálya és egy teniszpálya található, melyeken a jégpálya és ehhez szükséges közművek (víz és áram) a későbbiek során letelepíthető

Több Balaton parti városban épült jégpálya 2019. év végén. A telefonon történt egyeztetések során körvonalazódott, hogy a jégpálya építése során milyen költségekkel kell számolni az Önkormányzatnak.

             Balatonlelle  -  14 x 28 m,  400 m2			    Szigliget -  18 x 33 m,  600 m2

          Keszthely  -  20 m átmérővel,  400 m2		   Balatonboglár -  16 x 25 m 400 m2

1.1 Egy 400 m2 méretű jégpálya kiépítésének bekerülési költsége: ca. 20 millió Ft + Áfa kompletten.
A jégpályához tartozó hűtő: ca. 20 millió Ft
Melegedő épület: 1,5-2 millió Ft
Mérőhely, vezeték kiépítése, pálya világítás: ca. 2,0 millió Ft + Áfa
Áram díja: 3 hónapra ca. 1,5 millió Ft + Áfa, ez attól is függ, hogy milyen hideg van. A jégpályán naponta 1 cm vtg. jeget kell készíteni. 
Víz díja: 3 hónapra ca.  36 m3  -  30 eFt + Áfa
Vizesblokk: megépült a gyógyhelyi projekt keretében.
Személyzet: 2 fő (jegyszedő, jégpálya karbantartó) A látogató központot üzemeltető biztosítja a személyzetet.
A szezon végén a jégpálya elemei visszabontandók. Az elemek (palánk, csővezeték, hűtő, beléptető szőnyeg, stb. …..   szétszereléséről, elszállításáról és zárt helyen történő tárolásáról gondoskodni szükséges. Nagyméretű tárolóhely igénye van.
Az üzemeltetéshez az orvosi ellátást és mentőt. (Zalakaroson jelenleg biztosított.)

1.2  A másik lehetőség, hogy szakcégtől 3 hónapra béreljük a jégpályát.
Ennek bekerülési költsége: ca 14,5 millió Ft/3hónap. 
Ezért az összegért letelepítik kompletten a jégpályát olyan helyre, mely megfelelő aljzattal rendelkezik és elkészítik az első jeget.
További költség az Önkormányzatot terheli:
· Melegedő épület: 1,5-2 millió Ft
· Mérőhely, vezeték kiépítése, pálya világítás: ca. 2,0 millió Ft + Áfa
· Áram díja: 3 hónapra ca. 1,5 millió Ft + Áfa, ez attól is függ, hogy milyen hideg van. A jégpályán naponta 1 cm vtg. jeget kell készíteni. 
· Víz díja: 3 hónapra ca.  36 m3  -  30 eFt + Áfa
· Vizesblokk: megépült a gyógyhelyi projekt keretében.
· Személyzet: 2 fő (jegyszedő, jégpálya karbantartó) A látogató központot üzemeltető biztosítja a személyzetet. Amennyiben nem tudják a jég készítését megoldani a fagyasztógép bérlése 3 hónapra ca. 2 millió Ft összegbe kerül.
· Az üzemeltetéshez az orvosi ellátást és mentőt. (Zalakaroson jelenleg biztosított.)

A telefonon történt egyeztetés során az üzemeltető arról tájékoztatott, hogy ca. 15 ezer ember esetén rentábilis a jégpálya.
Általánosságban a felnőtt belépő 1000-1500 Ft, gyerek belépő: 700-800 Ft.

Jégpálya telepítése: A képviselőtestület 19/2020. (II.13.) számú határozata értelmében a Fürdő Hotel mögötti, használaton kívüli kézilabda pálya.
A csatolt melléklet - helyszínrajzon látható, hogy a használaton kívüli kézilabda pálya részben a Fürdő Hotel, 297/2 hrsz-ú területen, részben a 311/1 hrsz-ú gyógyhelyi látogatóközpont területén található. Déli oldala mellé megépült egy játszótér, a keleti oldala mentén a játszótér és a felnőtt fitnesz pálya, a nyugati oldalán a teniszpálya található, valamint az északi oldalán részben a nyilvános WC épülete zárja be a pályát. Nehezen megközelíthető így a jégpálya és környezete. A jégpálya abban az esetben telepíthető a kézilabda pályára, ha a beközlekedést a Fürdő Hotel északi oldalán kialakítjuk bekötő út építésével és 1 db fa kivágásával.
Javaslatom az, hogy a nyáron parkolóként használt betonos placcra épüljön meg a jégpálya, így a melegedő, a beléptetés a pályára, valamint a közmű bekötések is sokkal kedvezőbben megoldhatók. Kialakítása csatolt helyszínrajz szerinti.


2.  Extrém sportpálya kialakítása nyári időszakban a jégpálya területén.
A jégpálya 3 hónapos üzemelését követően a terület parkolóként funkcionálna. A használaton kívüli kézilabda pálya területére javasolom kiépíteni az extrém sportpályát.
[image: H:\hivatal\_Muszak\Ibolya\Beruházás\előterjesztés\Jégpálya\extrém pálya 3.jpg]

                  Jégpálya tervezett helye				Tervezett extrém sportpálya helye

Tervezett telepítési javaslat

[image: ]

Stégli János képviselő tájékoztatója:

 A jégpálya kialakításának előnyei Zalakaroson:
· a fürdőzés és korcsolyázás összekötése vonzóvá válhatna az ideérkezők részére
· a helyi és térségi lakosok részére (Nagykanizsát is beleértve) biztonságos téli sportolási lehetőséget nyújtana
· korcsolyaoktatás az iskolák részére (helyi és térségi)
· programkínálat bővítését tenné lehetővé (jég disco, stb.)
Extrém sportpálya kialakításának előnyei Zalakaroson:
· a fiatalok körében legnépszerűbb szabadidős sportágak űzésére (gördeszka, görkorcsolya, bicikli) biztosítanának teret a Sportcentrum „B” épület déli oldalán lévő bitumenes kézilabdapályán kialakítandó felépíthető és elbontható játékelemek
Összegezés mindkét pályára vonatkozóan:
· a kiépített pályák egész napos (esti is) működéséhez a műszaki feltételek adottak
· idegenforgalmi szempontból, egész évben bővülne a sportolási és szabadidő eltöltés lehetőségének kínálata, szinte minden korosztály részére
· marketing szempontjából plusz turisztikai attrakcióval jelenhetne meg a város
· a helyi fiatalok részére kulturált találkozási pont lehetne ez a helyszín
·  egész évben bővü0lne a rendezvénytér és a rendezvényház program kínálata
· A „B” épület előtti pályakialakítás előnyei:
· egy tömböt képvisel a rendezvénytérrel és a rendezvényházzal, igénybe lehet venni azok szolgáltatásai, melegedő bérlésére sincs szükség, itt történhetne a sportszerek bérbevétele is

Határozati javaslat:

Képviselőtestület:
1./ tudomásul veszi a beszámolót, valamint javasolja a jégpálya helyeként a gyógyhelyi központ 311/1 hrsz-ú területén lévő betonos parkolón legyen kijelölve, illetve az extrém sportpálya kiépítése a használaton kívüli kézilabda pályán valósuljon meg.
      vagy
      tudomásul veszi a beszámolót, valamint javasolja a jégpálya helyeként a Fürdő Hotel területén lévő kézilabdapálya legyen kijelölve, illetve az extrém sportpálya kiépítése szintén a használaton kívüli kézilabdapályán valósuljon meg.

2./ felhatalmazza a Polgármestert, hogy a 2021. évi költségvetés tárgyalása során kerüljön megfontolásra a jégpálya megvalósítása, amennyiben a pénzügyi fedezet rendelkezésre áll.


Határidő: 2020. novemberi soros ülés.


Felelős: Novák Ferenc polgármester
Operatív felelős: Tóthné Őri Ibolya városfejlesztési osztályvezető

                                                    			              		Novák Ferenc
                                                               			   		polgármester  

Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára, hogy a napirend kapcsán olyan tartalmú határozatot hozzon, hogy a képviselőtestület kérje fel a polgármestert, hogy keresse meg a Zalakarosi Turisztikai Egyesület elnökét, hogy az egyesület alakítsa ki álláspontját, hogy lát-e lehetőséget a jégpálya és az extrém sportpálya kialakításának finanszírozására, források bevonására, valamint biztosítottnak látják- e a gazdaságos működtetést, illetve tegyenek javaslatot az üzemeltetési időre.

